PMIndiaData/PMIndiaSum huggingface dataset:
प्रधानमंत्री लाल किला स्थित माधव दास पार्क में आयोजित दशहरा उत्सव में शामिल हुए, लोगों को राष्ट्र के लिए सकारात्मक योगदान देने का ‘संकल्प’ लेने को प्रोत्साहित किया

प्रधानमंत्री श्री नरेन्द्र मोदी आज दिल्ली में लाल किला के समीप माधव दास पार्क में आयोजित दशहरा उत्सव में शामिल हुए। अपने संबोधन में, प्रधानमंत्री ने सभी को 2022 तक राष्ट्र के लिए सकारात्मक योगदान देने का ‘संकल्प’ लेने को प्रोत्साहित किया। जब देश की आजादी की 75वीं वर्षगांठ मना रहा होगा। प्रधानमंत्री ने कहा, ‘भारतीय त्यौहार महज जश्न के कार्यक्रम नहीं हैं बल्कि उत्‍सव एक प्रकार से सामाजिक शिक्षा का माध्‍यम हैं। उन्होंने कहा कि उत्सव हमें समाज में मूल्यों के प्रति जागरूक रखते हैं। वे हमें एक समुदाय के तौर पर एक साथ रहना सिखाते हैं।’ प्रधानमंत्री ने कहा कि त्यौहार हमारी सामूहिक शक्ति, सामाजिक सांस्कृतिक मूल्यों और समृद्ध सांस्कृतिक परंपराओं का प्रतिबिंब हैं। इसके अलावा वे खेती, नदियों, पहाड़ों, प्रकृति आदि से जुड़े हैं। प्रधानमंत्री इस दौरान रावण, कुंभकरण और मेघनाथ के पुतलों के दहन के भी साक्षी बने।
प्रधानमंत्री ने काबुल में हमले की निंदा की; शोक संतप्‍त परिवारों के प्रति संवेदना व्‍यक्‍त की

प्रधानमंत्री श्री नरेन्‍द्र मोदी ने काबुल में हुए हमले की निंदा की है। प्रधानमंत्री ने शोक संतप्‍त परिवारों के प्रति संवेदना व्‍यक्‍त की है। प्रधानमंत्री ने कहा, “मैं काबुल में हुए हमले की निंदा करता हूं और शोक संतप्‍त परिवारों के प्रति संवेदना व्‍यक्‍त करता हूं। घायलों के शीघ्र स्‍वस्‍थ होने के लिए प्रार्थना करता हूं।”
प्रधानमंत्री ने महिलाओं के 50 किलोग्राम भार वर्ग में कुश्ती की स्पर्धा में कांस्य पदक जीतने पर पूजा गहलोत को बधाई दी

प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में महिलाओं के 50 किलोग्राम भार वर्ग में कुश्ती की स्पर्धा में कांस्य पदक जीतने पर पूजा गहलोत को बधाई दी है। प्रधानमंत्री ने ट्वीट किया; “पूजा गहलोत को कुश्ती में कांस्य पदक जीतने पर बधाई। उन्होंने पूरे मुकाबले के दौरान बहादुरी से संघर्ष किया और खेलों के माध्यम से असाधारण कौशल का परिचय दिया। उन्हें उनके आगामी प्रयासों के लिए शुभकामनाएं।#Cheer4India”
प्रधानमंत्री 16 जनवरी को देश स्तर पर शुरू हो रहे कोविड-19 टीकाकरण अभियान का शुभारंभ करेंगे

लॉन्च के दौरान सभी राज्यों और केंद्रशासित प्रदेशों के 3000 से अधिक स्थल वर्चुअल रूप से जुड़े रहेंगे उद्घाटन के दिन प्रत्येक स्थल पर लगभग 100 लाभार्थियों को टीका लगाया जायेगा प्रधानमंत्री श्री नरेन्द्र मोदी 16 जनवरी, 2021 को सुबह 10:30बजेवीडियो कॉन्फ्रेंसिंग के माध्यम से देश स्तर पर शुरू हो रहे कोविड-19 टीकाकरण अभियान का शुभारम्भ करेंगे। यह दुनिया का सबसे बड़ा टीकाकरण कार्यक्रम होगा और देश के सभी हिस्सों में इस अभियान का आयोजन किया जायेगा। लॉन्च के दौरान सभी राज्यों और केंद्रशासित प्रदेशों के3000 से अधिक सत्र स्थल वर्चुअल रूप से जुड़े रहेंगे। उद्घाटन के दिन प्रत्येक सत्र स्थल पर लगभग 100 लाभार्थियों को टीका लगाया जाएगा। यह टीकाकरण कार्यक्रम प्राथमिकता वाले समूहों के सिद्धांत पर आधारित है और इस चरण के दौरान आईसीडीएस श्रमिकों समेत सरकारी और निजी, दोनों क्षेत्रों के स्वास्थ्यकर्मियों को टीका लगाया जायेगा। टीकाकरण कार्यक्रम में को-विन का उपयोग किया जायेगा, जो केंद्रीय स्वास्थ्य और परिवार कल्याण मंत्रालय द्वारा विकसित एक ऑनलाइन डिजिटल प्लेटफॉर्म है। को-विनवैक्सीन स्टॉक, भंडारण तापमान और कोविड-19 वैक्सीन के लाभार्थियों की व्यक्तिगत स्थिति की वास्तविक समय पर जानकारी प्रदान करेगा। यह डिजिटल प्लेटफॉर्म, टीकाकरण सत्रों के संचालन के दौरान सभी स्तरों के कार्यक्रम प्रबंधकों की सहायता करेगा। कोविड-19 महामारी, टीकाकरण की शुरुआत और को-विन सॉफ़्टवेयर से संबंधित पूछ-ताछ के लिए एक समर्पित 24×7 कॉल सेंटर-1075 भी स्थापित किया गया है। नागरिक उड्डयन मंत्रालय के सक्रिय समर्थन से कोविशील्ड और कोवैक्सीन, दोनों की पर्याप्त मात्रा पहले ही पूरे देश में सभी राज्यों/केंद्रशासित प्रदेशों को पहुंचा दी गई है। राज्य/केन्द्र शासित प्रदेशसरकारों द्वारा जिला स्तर परइनका वितरण किया जा चुका है। जन भागदारी के सिद्धांतों पर कार्यक्रम शुरू करने के लिए सभी तैयारियां का जा चुकी हैं।
प्रधानमंत्री ने कन्नड राज्योत्सव के अवसर पर कर्नाटक के लोगों को शुभकामनाएं दीं

प्रधानमंत्री श्री नरेंद्र मोदी ने आज कन्नड राज्योत्सव के अवसर पर कर्नाटक के लोगों को बधाई दी है। इस अवसर पर एक संदेश में श्री मोदी ने कहा कि, “कन्नड राज्योत्सव के अवसर पर मैं राज्य की जनता को हार्दिक बधाई देता हूं और उम्मीद करता हूं कि आने वाले वर्षों में कर्नाटक प्रगति की नई ऊंचाइयां छूए।”
प्रधानमंत्री का टेकनपुर में आगमन, पुलिस महानिदेशकों और पुलिस महानिरीक्षकों के सम्मेलन में शिरकत की

प्रधानमंत्री श्री नरेन्द्र मोदी आज पुलिस महानिदेशकों और पुलिस महानिरीक्षकों के सम्मेलन में शिरकत करने के लिए मध्य प्रदेश के टेकनपुर स्थित बीएसएफ अकादमी पहुंचे। इस दौरान पूरे दिन सुरक्षा से संबंधित विभिन्न विषयों पर प्रस्तुति‍यां दी गईं और उपयोगी चर्चाएं हुईं। पिछले तीन वर्षों के दौरान लिए गए निर्णयों पर अमल की स्थिति पर भी एक प्रस्तुति दी गई। भोजन के दौरान प्रधानमंत्री ने सुरक्षा और पुलिस से जुड़े विशेष मुद्दों पर अधिकारियों के चुनिंदा समूहों के साथ ध्‍यान केंद्रित विचार-विमर्श किया। प्रधानमंत्री की बातचीत कुल मिलाकर नौ घंटे से भी अधिक समय तक चली। इससे पहले अपने आगमन पर प्रधानमंत्री ने बीएसएफ अकादमी में पांच नई इमारतों के उद्घाटन के अवसर पर पट्टिकाओं का अनावरण किया। चर्चाएं कल भी जारी रहेंगी। दिल्ली के लिए प्रस्थान करने से पहले प्रधानमंत्री कल दोपहर में सम्मेलन के समापन समारोह को संबोधित करेंगे।
प्रधानमंत्री ने दांडी में राष्‍ट्रीय नमक सत्‍याग्रह स्‍मारक राष्‍ट्र को समर्पित किया

प्रधानमंत्री ने कहा दांडी स्‍मारक महात्‍मा गांधी के आग्रह, स्‍वच्‍छाग्रह और सत्‍याग्रह के आदर्शों को संपुटित करता है ग्रामोदय से भारत उदय तक का मिशन और विचार : प्रधानमंत्री प्रधानमंत्री श्री नरेन्‍द्र मोदी ने महात्‍मा गांधी की पुण्‍यतिथि पर आज गुजरात के नवसारी जिले में दांडी स्थित राष्‍ट्रीय नमक सत्‍याग्रह स्‍मारक राष्‍ट्र को समर्पित किया। स्‍मारक स्‍थल पर उन्‍होंने महात्‍मा गांधी और ब्रिटिश कानून के खिलाफ समुद्र के पानी से नमक बनाने के लिए 1930 में ऐतिहासिक दांडी नमक यात्रा के दौरान उनके साथ चलने वाले 80 सत्‍याग्रहियों की प्रतिमाओं का अनावरण किया। इस स्‍मारक में 1930 के ऐतिहासिक नमक मार्च से जुड़ी विभिन्‍न घटनाओं और कथाओं को दर्शाने वाले 24 बोलते भित्ति चित्र हैं। स्‍मारक परिसर की ऊर्जा जरूरतों को पूरा करने के लिए इसमें सौर वृक्ष लगाए गए हैं। प्रधानमंत्री ने स्‍मारक का पूरा दौरा किया। एक जनसभा को संबोधित करते हुए प्रधानमंत्री ने इस स्‍मारक के लिए कार्य करने वाले सभी लोगों को बधाई दी। प्रधानमंत्री ने कहा ‘’यह स्‍मारक हमें आजादी के लिए हमारे देश के लोगों के महान बलिदान की याद दिलाता है’’। प्रधानमंत्री ने कहा कि दांडी स्‍मारक महात्मागांधी के आग्रह, स्वच्छाग्रह और सत्याग्रह के आदर्शों को संपुटित करता है और यह आने वाले दिनों में पर्यटकों के आकर्षण का प्रमुख केंद्र होगा। प्रधानमंत्री ने कहा, ‘’गांधी जी की विरासत को आगे ले जाने के एक प्रयास में, हमारी सरकार ने खादी से जुड़े करीब 2000 संस्‍थानों का आधुनिकीकरण किया है। इससे लाखों शिल्पियों और कर्मियों को लाभ पहुंचा है। खादी अब न केवल फेशन का बल्कि महिला अधिकारिता का भी प्रतीक बन गई है’’। स्‍वदेशी ने आजादी के आंदोलन में अत्‍यंत महत्‍वपूर्ण भूमिका निभाई, इसी प्रकार, हथकरघा गरीबी को दूर करने में मददगार होगा। प्रधानमंत्री ने कहा कि सरकार ने हथकरघा को बढ़ावा देने के लिए हर वर्ष 7 अगस्‍त को हथकरघा दिवस के रूप में मनाने की घोषणा की है। स्‍वच्‍छता को गांधी जी द्वारा दिए गए महत्‍व की चर्चा करते हुए प्रधानमंत्री ने कहा कि हमने स्‍वच्‍छ भारत के लिए उन मूल्‍यों को आत्‍मसात किया है। स्‍वच्‍छ भारत अभियान का प्रभाव यह है कि ग्रामीण इलाकों में स्‍वच्‍छता एनडीए सरकार के आने के बाद 2014 के 38 प्रतिशत से बढ़कर 98 प्रतिशत हो गई है। गांवों को खाना पकाने के लिए स्‍वच्‍छ ईंधन से लेकर बिजली और स्‍वास्‍थ्‍य सेवा से लेकर वित्‍तीय सेवा जैसी मूलभूत सुविधाएं देने के अपने प्रयास को दोहराते हुए, प्रधानमंत्री ने कहा कि यह हमारे मिशन और ग्रामोदय से भारत उदय तक के विचार की तर्ज पर है। प्रधानमंत्री गुजरात की एक दिन की यात्रा पर हैं। प्रधानमंत्री ने सूरत हवाई अड्डे की टर्मिनल बिल्डिंग के विस्‍तार के लिए आधारशिला रखी और सूरत में विभिन्‍न विकास परियोजनाओं का उद्घाटन किया। उन्‍होंने सूरत में अत्‍याधुनिक रसीलाबेन सेवंतीलाल शाह वीनस अस्‍पताल भी राज्‍य को समर्पित किया। प्रधानमंत्री ने सूरत में न्‍यू इंडिया युवा सम्‍मेलन को भी संबोधित किया।
प्रधानमंत्री ने 'प्रगति'के माध्यम से बातचीत की

प्रधानमंत्री का उपभोक्ताओं की शिकायत को और अधिक प्रभावी निवारण के लिए आवाहन प्रधानमंत्री श्री नरेन्द्र मोदी ने आज “प्रगति”- आईसीटी आधारित “प्रो-एक्टिव प्रशासन और समय पर क्रियान्वयन” के लिए बहुविध मंच- के माध्यम से तेरहवीं बातचीत की अध्यक्षता की। शुरूआत में प्रधानमंत्री हैंडलिंग और उपभोक्ता शिकायतों के समाधान की दिशा में प्रगति की समीक्षा की। उन्होंने कहा कि टिकट और होटल आरक्षण की बुकिंग के रूप में ई-कॉमर्स के क्षेत्र से संबंधित शिकायतों को के बारे में संबंधित अधिकारियों से पूछा और साथ ही इस दिशा में क्या कदम ऐसे मुद्दों को निपयाने के लिए लेए जा रहे हैं उस बारे में भी जानकारी ली। प्रधानमंत्री ने इस संबंध में जो उठाए जा रहे हैं जैसे राष्ट्रीय उपभोक्ता हेल्पलाइन की क्षमता बढ़ाना के बारे में भी सूचित किया। दक्षता बढ़ाने और उपभोक्ता शिकायतों को अधिक प्रभावी ढ़ंग से निवारण के लिए प्रधानमंत्री ने मुद्दों की प्रकृति और जिम्मेदारी तय करने और उनके लिए समाधान की पहचान करने की दिशा में काम करने के लिए अधिकारियों से कहा। उन्होंने साथ में ये भी कहा कि इस पर दस दिनों के भीतर एक प्रभावी कार्य किया जाए। प्रधानमंत्री ने सड़क, रेलवे, बिजली, कोयला और खनन क्षेत्रों में काम कर रहे महत्वपूर्ण बुनियादी ढांचा परियोजनाओं जो कई राज्यों उत्तर प्रदेश, राजस्थान, मध्य प्रदेश, महाराष्ट्र, गुजरात, बिहार, ओडिशा और उत्तराखंड समेत कई राज्यों में फैले हुए हैं, की प्रगति की समीक्षा की। प्रधानमंत्री ने देश भर मे चल रहे सौर पंपों की स्थापना की दिशा में प्रगति की समीक्षा की। उन्होंने पाया गया कि 208 मेगावाट की कुल क्षमता के सौर पंप अब तक देश भर में स्थापित कर दिए गए हैं। प्रधानमंत्री ने झारखंड, तेलंगाना, पंजाब, छत्तीसगढ़, गुजरात और उत्तर प्रदेश सहित कई राज्यों के मुख्य सचिवों के साथ विभिन्न संबंधित मुद्दों पर चर्चा की। उन्होंने बताया गया कि सौर पंप दूरदराज और नक्सली प्रभावित क्षेत्रों विशेष रूप से छत्तीसगढ़ के दक्षिण बस्तर के क्षेत्रों में देश के स्वच्छ पेयजल उपलब्ध कराने में मदद कर रहे हैं। बाढ़ से निपटने के लिए तैयारियों की समीक्षा के दौरान प्रधानमंत्री ने जोर देकर कहा कि राज्यों को संवेदनशील क्षेत्रों की पहचान, सही ढ़ंग से मॉक ड्रिल का संचालन और बाढ़ राहत तंत्रों को प्रभावकारिता सुनिश्चित करनी चाहिए। साथ ही उन्होंने जल संरक्षण की दिशा में प्रयासों की आवश्यकता पर भी बल दिया।
प्रधानमंत्री ने श्री अजीत जोगी के निधन पर शोक प्रकट किया

प्रधानमंत्री श्री नरेन्‍द्र मोदी ने छत्तीसगढ़ के पूर्व मुख्यमंत्री श्री अजीत जोगी के निधन पर शोक प्रकट किया है। अपने संवेदना संदेश में प्रधानमंत्री ने कहा, “श्री अजीत जोगी जी को जनता की सेवा करने की लालसा थी। इस जुनून के कारण उन्‍होंने प्रशासनिक अधिकारी और एक राजनीतिक नेता के रूप में कड़ी मेहनत की। वह गरीबों, विशेष रूप से आदिवासी समुदायों के जीवन में एक सकारात्मक बदलाव लाने का प्रयास करते रहे। उनके निधन से उन्‍हें दुख पहुंचा है। शोक संतप्‍त परिवार को संवेदनाएं। ओम शांति।”
प्रधानमंत्री श्री नरेन्द्र मोदी और ब्रिटेन के प्रधानमंत्री

प्रधानमंत्री श्री नरेन्द्र मोदी ने 1 नवंबर 2021 को ग्लासगो में सीओपी 26 वर्ल्ड लीडर्स शिखर सम्मेलन के अवसर पर ब्रिटेन के प्रधानमंत्री बोरिस जॉनसन एमपी से भेंट की। प्रधानमंत्री ने सीओपी26 के सफलतापूर्वक आयोजन और जलवायु परिवर्तन से निपटने एवं इसके लिए वैश्विक स्तर पर कार्रवाई करने में व्यक्तिगत नेतृत्व के लिए प्रधानमंत्री जॉनसन को बधाई दी। उन्होंने आईएसए और सीडीआरआई के अंतर्गत संयुक्त पहल सहित जलवायु वित्त, प्रौद्योगिकी, नवाचार और अनुकूलन हरित हाइड्रोजन, नवीकरणीय और स्वच्छ प्रौद्योगिकियों पर ब्रिटेन के साथ मिलकर कार्य करने की भारत की प्रतिबद्धता को भी दोहराया। दोनों प्रधानमंत्रियों ने विशेष रूप से व्यापार और अर्थव्यवस्था, लोगों के बीच आपसी संपर्क, स्वास्थ्य, रक्षा और सुरक्षा जैसे क्षेत्रों में रोडमैप 2030 प्राथमिकताओं के कार्यान्वयन की समीक्षा की। उन्होंने एफटीए वार्ता प्रारंभ करने की दिशा में उठाए गए कदमों सहित संवर्धित व्यापार भागीदारी की दिशा में हुई प्रगति पर संतोष व्यक्त किया। दोनों नेताओं ने अफगानिस्तान, आतंकवाद, भारत-प्रशांत, आपूर्ति श्रृंखला में लचीलापन और कोविड के पश्चात वैश्विक आर्थिक सुधार सहित क्षेत्रीय और वैश्विक चुनौतियों पर भी चर्चा की। प्रधानमंत्री ने शीघ्र ही भारत में प्रधानमंत्री जॉनसन के आतिथ्य की इच्छा भी दोहराई।
प्रधानमंत्री श्री नरेन्द्र मोदी ने मेट्रो और नवरात्रि का वीडियो साझा किया

प्रधानमंत्री श्री नरेन्द्र मोदी ने भाजपा गुजरात द्वारा पेश किया गया एक दिलचस्प संक्षिप्त वीडियो साझा किया है जिसमें मेट्रो एवं नवरात्रि की विशेषताएं बताई गई हैं और इसके साथ ही इसमें गुजरात विकास मॉडल पर प्रकाश डाला गया है। भाजपा, गुजरात के एक ट्वीट का हवाला देते हुए प्रधानमंत्री ने ट्वीट किया; ‘मेट्रो और नवरात्रि..अहमदाबाद के लिए दोहरा जश्न!’
प्रधानमंत्री ने राजामलाई, इडुक्की में भूस्खलन से कई लोगों की मौत पर शोक व्यक्त किया; पीड़ितों के लिए कई घोषणाएं की

प्रधानमंत्री श्री नरेंद्र मोदी ने राजामलाई, इडुक्की में भूस्खलन से लोगों की मौत पर गहरा शोक व्यक्त किया है। प्रधानमंत्री ने एक ट्वीट में कहा, “राजामलाई, इडुक्की में भूस्खलन से लोगों की हुई मौत से मैं आहत हूं। दु:ख की इस घड़ी में, मेरी संवेदना शोक संतप्त परिवारों के साथ है। घायलों के जल्द स्वस्थ होने की कामना करता हूं। राष्ट्रीय आपदा मोचन बल और प्रशासन तेजी से काम कर रहे हैं, और प्रभावितों को सहायता पहुंचा रहे हैं।” प्रधानमंत्री ने इस भूस्खलन में प्रत्येक मरने वालों के नजदीकी परिजनों को प्रधानमंत्री राष्ट्रीय राहत कोष (पीएमएनआरएफ) से 2 लाख रूपए और प्रत्येक घायल को 50 हजार रूपए की अनुग्रह राशि देने की घोषणा की है।
केन्‍द्रीय मंत्रिमंडल ने सीमा शुल्‍क से जुड़े मुद्दों में सहयोग और आपसी प्रशासनिक सहायता पर भारत और जॉर्डन के बीच समझौते को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने सीमा शुल्‍क से जुड़े मुद्दों में सहयोग और आपसी प्रशासनिक सहायता पर भारत और जॉर्डन के बीच समझौते को मंजूरी दे दी है। समझौते से सीमा शुल्‍क सम्‍बन्‍धी अपराधों की रोकथाम और उनकी जांच के लिए उपयुक्‍त सूचना उपलब्ध कराने में मदद मिलेगी। समझौते से दोनों देशों के बीच व्‍यापार बढ़ने और व्‍यापार की जाने वाली वस्‍तुओं को तेजी से मंजूरी मिलने की संभावना है। पृष्‍ठभूमि: यह समझौता दोनों देशों के सीमा शुल्‍क अधिकारियों के बीच सूचना और समझ-बूझ को साझा करने के लिए एक कानूनी ढांचा प्रदान करेगा और सीमा शुल्‍क कानूनों को उचित तरीके से लागू करने, सीमा शुल्‍क संबंधी अपराधों की रोकथाम और उनकी जांच तथा वैध व्‍यापार को सरल बनाने में मदद करेगा। समझौते के मसौदे को दोनों सीमा शुल्‍क प्रशासनों की सहमति से अंतिम रूप दे दिया गया है। समझौते का मसौदा भारतीय सीमा शुल्‍क की चिन्‍ताओं और जरूरतों, खासतौर से सीमा शुल्‍क मूल्‍य के औचित्‍य, तटकर वर्गीकरण और दोनों देशों के बीच व्‍यापार की जानेवाली वस्‍तुओं के उद्भव के बारे में सूचनाओं के आदान प्रदान के क्षेत्र को देखेगा।
क्वाड नेताओं का पहला वर्चुअल सम्मेलन

प्रधानमंत्री श्री नरेन्द्र मोदी 12 मार्च 2021 को ऑस्ट्रेलिया के प्रधानमंत्री स्कॉट मॉरिसन, जापान के प्रधानमंत्री योशिहिदे सुगा और अमेरिका के राष्ट्रपति जोसेफ आर. बाइडेन के साथ क्वाड्रीलैटरल समूह के नेताओं के पहले वर्चुअल सम्मेलन में भाग लेंगे। सभी नेता साझा हित के क्षेत्रीय और वैश्विक मुद्दों पर चर्चा करेंगे और एक स्वतंत्र, खुले और समावेशी हिंद-प्रशांत क्षेत्र को बनाए रखने की दिशा में सहयोग के क्षेत्रों पर अपने विचारों का आदान-प्रदान करेंगे। यह शिखर सम्मेलन समकालीन चुनौतियों जैसे लचीली सप्लाई चेन व्यवस्था, नई उभरती महत्वपूर्ण टेक्नोलोजी, समुद्री सुरक्षा और जलवायु परिवर्तन पर विचारों को साझा करने का अवसर प्रदान करेगा। शिखर सम्मेलन के दौरान, क्वाड नेता कोविड-19 महामारी का मुकाबला करने और हिंद-प्रशांत क्षेत्र में सुरक्षित, समान और सस्ती टीके सुनिश्चित करने में सहयोग के सहयोग के अवसरों का पता लगाएंगे।
मंत्रिमंडल ने कृषिगत व्‍यवसाय के वातावरण में सुधार के लिए परस्‍पर सहयोग हेतु भारत एवं मालदीव के बीच समझौते को मंजूरी दी

केन्‍द्रीय मंत्रिमंडल ने आज कृषि एवं किसान कल्‍याण मंत्रालय और मालदीव गणराज्‍य के मछलीपालन, समुद्री संसाधन एवं कृषि मंत्रालय के बीच समझौते को पूर्व-प्रभाव से अपनी मंजूरी दे दी है। मालदीव के राष्‍ट्रपति के भारत के दौरे के अवसर पर 17 दिसम्‍बर, 2018 को इस समझौते पर हस्‍ताक्षर किये गये थे। इस समझौते के परिणामस्‍वरूप कृषि गणना, कृषिगत कारोबार, समन्वित कृषि प्रणाली, सिंचाई, उन्‍नत बीज, मृदा स्‍वास्‍थ्‍य प्रबंधन, अनुसंधान, स्‍थानीय कृषिगत कारोबारों के क्षमता निर्माण, खाद्य सुरक्षा एवं पोषण के क्षेत्र में उद्यमियों की जानकारी बढ़ाने, जलवायु प्रतिरोधी कृषि प्रणाली विकसित करने, कीटनाशक अवक्षेपों आदि के परीक्षण के लिए सुविधाएं स्‍थापित करने आदि क्षेत्रों में सहयोग के लिए दोनों देशों के बीच परस्‍पर सहयोग बढ़ाने में मदद मिलेगी। समझौते के तहत सहयोग की योजना तैयार करने, पक्षों द्वारा निर्धारित कार्यों को लागू करने और निर्धारित क्रियाकलापों के कार्यान्‍वयन के बारे में संकेत देने के लिए एक संयुक्‍त कार्य समूह गठित किया जायेगा।
प्रधानमंत्री ने गंगा आरती में भाग लिया, मुख्यमंत्रियों और उप मुख्यमंत्रियों के साथ बैठक की तथा काशी में मुख्य विकास परियोजनाओं का निरीक्षण किया

प्रधानमंत्री श्री नरेन्द्र मोदी ने कल वाराणसी में बाबा विश्वनाथ धाम का उद्घाटन किया। वहां उन्होंने पवित्र-पावन गंगा में डुबकी लगाई और पूर्जा-अर्चना की। उसके बाद उन्होंने अपनी गतिविधियां जारी रखीं। प्रधानमंत्री ने सोमवार की देर शाम गंगा आरती में भी हिस्सा लिया। गंगा आरती के समय प्रधानमंत्री ने ट्वीट किया कि काशी की आरती हमेशा मन को नई ऊर्जा से भर देती है। उन्होंने कहा, “काशी की गंगा आरती हमेशा अंतर्मन को नई ऊर्जा से भर देती है। आज काशी का बड़ा सपना पूरा होने के बाद दशाश्वमेध घाट पर गंगा आरती में शामिल हुआ और मां गंगा को उनकी कृपा के लिए नमन किया। नमामि गंगे तव पाद पंकजम्।“ बाद में प्रधानमंत्री ने मुख्यमंत्रियों और उप मुख्यमंत्रियों के साथ गहन बैठक की। प्रधानमंत्री ने ट्वीट किया, “काशी में @BJP4India मुख्यमंत्रियों और उप मुख्यमंत्रियों के साथ विस्तृत बैठक अभी पूरी की।” प्रधानमंत्री ने काशी में मुख्य विकास कार्यों का भी निरीक्षण किया। एक ट्वीट में उन्होंने कहा, “काशी में मुख्य विकास कार्यों का निरीक्षण। यह हमारा प्रयास है कि इस पवित्र नगरी में संभावित सर्वश्रेष्ठ अवसंरचना का निर्माण हो।” प्रधानमंत्री रेलवे स्टेशन भी गये। उन्होंने कहा, “अगला गंतव्य….बनारस स्टेशन। हम रेल संपर्कता के साथ-साथ स्वच्छ, आधुनिक और यात्री अनुकूल रेलवे स्टेशनों का निर्माण सुनिश्चित करने के लिये काम कर रहे हैं।” देर रात को विकास परियोजनाओं का निरीक्षण करना प्रधानमंत्री की काम करने की शैली है। इसमें यह ध्यान रखा जाता है कि लोगों को कम से कम असुविधा का सामना करना पड़े। वे लोगों के साथ खुलकर मिले, जिससे पता चलता है कि प्रधानमंत्री के प्रति लोगों में कितना उत्साह और प्रेम है, जो उनके स्थानीय सांसद भी हैं।
प्रधानमंत्री ने केरल विधानसभा अध्‍यक्ष जी. कार्तिकेयन की मृत्‍यु पर शोक व्‍यक्‍त किया

प्रधानमंत्री श्री नरेन्‍द्र मोदी ने केरल विधानसभा अध्‍यक्ष श्री जी. कार्तिकेयन की मृत्‍यु पर शोक व्‍यक्‍त किया है। एक संदेश में श्री नरेन्‍द्र मोदी ने कहा कि “मैं केरल विधानसभा अध्‍यक्ष श्री जी. कार्तिकेयन के परिवार के सदस्‍यों और उनके शुभ चिंतकों के प्रति गहरी संवेदना व्‍यक्‍त करता हूं। ईश्‍वर उनकी आत्‍मा को शांति प्रदान करे। श्री जी. कार्तिकेयन केरल के लोगों की सेवा के लिए समर्पित नेता के रूप में हमेशा याद किए जाएंगे।”
प्रधानमंत्री ने आषाढ़ पूर्णिमा के पावन अवसर पर भगवान बुद्ध के नेक उपदेशों को याद किया

प्रधानमंत्री श्री नरेन्द्र मोदी ने आषाढ़ पूर्णिमा के पावन अवसर पर देशवासियों को बधाई दी है। श्री मोदी ने भगवान बुद्ध के नेक उपदेशों को भी याद किया। प्रधानमंत्री ने ट्वीट किया; “आषाढ़ पूर्णिमा के पवित्र अवसर पर बधाई। हम भगवान बुद्ध के नेक उपदेशों को याद करते हैं और एक न्यायपूर्ण व करुणामय समाज के उनके प्रबुद्ध दृष्टिकोण को साकार करने के लिए अपनी प्रतिबद्धता दोहराते हैं।” एमजी/एएम/जेके
प्रधानमंत्री ने मुंबई के एक अस्‍पताल में लगी आग में मारे गए लोगों के परिजनों के प्रति शोक व्‍यक्‍त किया

प्रधानमंत्री श्री नरेन्‍द्र मोदी ने मुंबई के एक अस्पताल में लगी आग में मारे गए लोगों के परिजनों के प्रति संवेदना व्यक्त‍ की है। श्री मोदी ने एक ट्वीट में कहा, ‘मुंबई के एक अस्‍पताल में लगी आग में लोगों के मारे जाने की घटना से मैं काफी दु:खी हूं। मैं हादसे में झुलसे लोगों के जल्‍द स्‍वस्‍थ होने की कामना करता हूं।’
कैबिनेट ने अल्पावधि फसल ऋण लेने वाले किसानों को दो महीने के लिए ब्याज छूट की मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने सहकारी बैंकों से अल्पकालिक ऋण लेने वाले किसानों के दो माह नबंबर एवं दिसंबर 2016 के ब्याज में छूट को अपनी कार्योत्तर मंजूरी दे दी है। यह फैसला नाबार्ड द्वारा सहकारी बैंकों को अतिरिक्त पुनर्वित्तीयन के लिए राष्ट्रीय कृषि एवं ग्रामीण विकास बैंक (नाबार्ड) को ब्याज सब्सिडी भी उपलब्ध कराएगा। सहकारी बैंकों से अल्पकालिक ऋण लेने वाले देश भर के किसानों को इस फैसले से लाभ होगा। यह फैसला सहकारी बैंकों के लिए संसाधनों की उपलब्धता सुनिश्चित करने के लिए किया गया है, जिससे किसानों को आसानी से फसल ऋण मिल सके और वे नकदी की कमी के कारण रबी फसल की बुवाई में हुई कठिनाई से बाहर आ सकें। नवंबर एवं दिसंबर, 2016 के ब्याज में छूट को ध्यान में रखते हुए सहकारी बैंकों को पुनर्वित्तीयन के लिए नाबार्ड के जरिए अतिरिक्त संसाधन मुहैया कराए जा रहे हैं। सहकारी बैंकों द्वारा चालू वित्त वर्ष 2016-17 में इसे किसानों के लिए जारी रखा जाएगा। इस मद में 1,060.50 करोड़ रुपये के अतिरिक्त वित्तीय दायित्व की आवश्यकता होगी। ब्याज सब्सिडी योजना (आईएसएस) को लागू करने के लिए वित्त वर्ष 2016-17 के दौरान 15,000 करोड़ रुपये की राशि आवंटित की गई है, जिसका पहले ही उपयोग कर लिया गया है। पृष्ठभूमि i. भारत सरकार ने वर्ष 2006-07 से ब्याज सब्सिडी योजना लागू कर रखी है। इसके तहत सार्वजनिक बैंकों, क्षेत्रीय ग्रामीण बैंकों और सहकारी बैंकों से किसानों को सात प्रतिशत प्रतिवर्ष की दर पर तीन लाख रुपये का अल्पाकालिक कृषि ऋण मिलता है। ऋण शीघ्र चुकाने वाले किसानों को तीन लाख रुपये तक के अल्पकालिक कृषि ऋण पर तीन प्रतिशत की ब्याज सब्सिडी प्रदान की जाती है। इसलिए, इस तरह के कृषि ऋण पर किसानों को सिर्फ चार प्रतिशत का ही ब्याज देना होता है। ii. 500 और 1000 रुपये के नोट बंद कर दिए जाने के कारण और इसके परिणामस्वरूप किसानों को मंडी में अपनी खरीफ की फसल के बदले में मिले चेक को कैश कराने में हुई परेशानी, कैश की कमी के कारण प्रभावित हुई रबी की बुवाई तथा अल्पाकालिक कृषि कर्ज का ब्याज चुकाने में आई मुश्किलों, विशेषकर सहकारी बैंकों पर लगाई गई रोक को देखते हुए उन किसानों को दो महीने यानी नवंबर एवं दिसंबर, 2016 के ब्याज में छूट प्रदान की गई है, जिन्होंने 01.04.2016 से 30.09.2016 की अवधि के दौरान सहकारी बैंकों से लिया कृषि ऋण चुका दिया है। iii. 1,060.50 करोड़ रुपये के अतिरिक्त वित्तीय संसाधन का प्रावधान (1) सहकारी बैंकों द्वारा 01.04.2016 से 30.09.2016 की अवधि के दौरान किसानों को बांटे गए कृषि ऋण के दो माह के ब्याज (नवंबर एवं दिसंबर, 2016) में छूट की लागत को निकालने और (2) मौजूदा वित्तीय वर्ष में सहकारी बैंकों को कर्ज देने के लिए लगभग 20,000 करोड़ रुपये की अल्पावधि उधारी के लिए नाबार्ड को ब्याज सब्सिडी और प्रशासनिक लागत उपलब्ध कराने हेतु किया गया है।
प्रधानमंत्री ने विश्व पर्यावरण दिवस पर संदेश दिया

प्रधानमंत्री श्री नरेंद्र मोदी ने विश्व पर्यावरण दिवस पर अपने संदेश कहा कि यह दिन हमारे पर्यावरण की सुरक्षा और बेहतर ग्रह पोषण के लिए हमारी प्रतिबद्धता की पुष्टि करने का सही समय है। अपने संदेश में प्रधान मंत्री ने पर्यावरण की रक्षा के लिए काम करने वाले सभी व्यक्तियों और संगठनों की इच्छा और दृढ़ संकल्प को सलाम किया है। विश्व पर्यावरण दिवस पर प्रधानमंत्री का संदेश निम्नलिखित है- “यह दिन हमारे पर्यावरण की सुरक्षा और बेहतर ग्रह पोषण के लिए हमारी प्रतिबद्धता की पुष्टि करने का सही समय है। हम पर्यावरण की रक्षा के लिए काम करने वाले सभी व्यक्तियों और संगठनों की इच्छा और दृढ़ संकल्प को सलाम करते हैं। इस साल का विषय ‘प्रकृति से लोगों को जोड़ो’ लोगों को खुद से हम सब से जुड़े होने की सीख देता है।”
प्रधानमंत्री ने यूनाइटेड किंगडम के प्रधानमंत्री के रूप में कार्यभार संभालने पर ऋषि सुनक से बात की

प्रधानमंत्री श्री नरेन्द्र मोदी ने ऋषि सुनक से बात की है और उन्हें यूनाइटेड किंगडम के प्रधानमंत्री के रूप में कार्यभार संभालने पर बधाई दी है। एक ट्वीट में, प्रधानमंत्री ने कहा; “आज @RishiSunak से बात करके खुशी हुई। यूनाइटेड किंगडम के प्रधानमंत्री के रूप में कार्यभार संभालने पर उन्हें बधाई दी। हम अपनी व्यापक रणनीतिक साझेदारी को और अधिक मजबूत करने की दिशा में मिलकर काम करेंगे। हम एक व्यापक एवं संतुलित एफटीए को शीघ्र पूरा करने के महत्व पर भी सहमत हुए।”
प्रधानमंत्री ने शिवाजी जयंती पर छत्रपति शिवाजी महाराज को श्रद्धांजलि दी

प्रधानमंत्री श्री नरेंद्र मोदी ने शिवाजी की जयंती पर छत्रपति शिवाजी महाराज को श्रद्धांजलि दी है। उन्होंने अपने संदेश में कहा, “मैं साहस व बहादुरी के प्रतीक और देश के गौरव छत्रपति शिवाजी महाराज को उनकी जयंती पर नमन करता हूं। शिवाजी ने रणभूमि में अपने शक्ति का प्रदर्शन किया और प्रशासनिक स्तर पर अपनी कुशलता की छाप छोड़ी। उन्होंने सुशासन के जरिए कई लोगों के जीवन को प्रभावित किया।” प्रधानमंत्री ने कहा, “छत्रपति शिवाजी का जीवन हमें हमेशा प्रेरित करता है। यहां मैं पिछले साल महाराष्ट्र के रायगढ़ में दिया अपने उस भाषण का लिंक शेयर कर रहा हूं, जिसमें मैंने उन्हें श्रद्धांजलि अर्पित की थी http://nm4.in/1iF9gEw.”
प्रधानमंत्री ने डॉ एपीजे अब्दुल कलाम को उनकी जयंती पर श्रद्धांजलि दी

प्रधानमंत्री श्री नरेन्द्र मोदी ने भारत के पूर्व राष्ट्रपति डॉ एपीजे अब्दुल कलाम को उनकी जयंती पर श्रद्धांजलि दी है। प्रधानमंत्री ने एक ट्वीट में कहा; “मिसाइल मैन के रूप में विख्यात देश के पूर्व राष्ट्रपति डॉ. एपीजे अब्दुल कलाम जी को उनकी जयंती पर सादर नमन। उन्होंने अपना जीवन भारत को सशक्त, समृद्ध और सामर्थ्यवान बनाने में समर्पित कर दिया। देशवासियों के लिए वे हमेशा प्रेरणास्रोत बने रहेंगे।“ एमजी/एएम/जेके
प्रधानमंत्री चक्रवात अम्फन के चलते पैदा हालात का जायजा लेने के लिए कल पश्चिम बंगाल और ओडिशा का दौरा करेंगे

प्रधानमंत्री श्री नरेन्द्र मोदी चक्रवात अम्फन के कारण पैदा हालात का जायजा लेने के लिए कल पश्चिम बंगाल और ओडिशा का दौरा करेंगे। एक ट्वीट में प्रधानमंत्री कार्यालय ने कहा, “कल प्रधानमंत्री नरेन्द्र मोदी चक्रवात अम्फन के चलते पैदा हालात का जायजा लेने के लिए पश्चिम बंगाल और ओडिशा का दौरा करेंगे। वह हवाई सर्वेक्षण करेंगे और समीक्षा बैठकों में भाग लेंगे, जिसमें राहत और पुनर्वास से जुड़े पहलुओं पर विचार किया जाएगा।”